Udlån af del af ejendom 
Sagsfremstilling 
22.    Udlån af del af ejendom  
                                                                                                                        Åbent 
Sagsnr.: 326-2013-31833       J.nr.: 82.02.00            Eric Holm.: 326-2014-9860 
  
SAGSFREMSTILLING 
Jobcenter Kalundborg har fremsat ønske om frigivelse af en del af den kommunale salgsejendom, beliggende 
[adresse], 4281 Gørlev. Ejendommen skal danne rammen for aktiveringstilbud i nærmiljøet i den 
sydlige del af kommunen. Ejendommen ønskes frigivet til projektet for en forventet periode på mellem to til fem år. 
  
Jobcenter Kalundborg oplyser, at der ved frigivelse af ejendommen, vil blive indgået aftale med Pedellerne – den 
socialøkonomiske virksomhed, som har sit hovedsæde i Jyderup – omkring gennemførelse af aktiveringstilbud i 
nærmiljøet i den sydlige del af kommunen. 
  
Der er tale om den tidligere tandlægeklinik i [adresse]. Ejendommen er ifølge BBR opført i 1900. Der 
forefindes erhvervsareal på 300 m2 i stueplan samt 2 beboelseslejemål på 1. sal på samlet 186 m2, som begge er 
udlejet. En del af erhvervsarealet ca. 150 m2 i stueplan, anvendes i dag af spejderne og disse aktiviteter vil forsat 
kunne indgå ved frigivelse af en del af ejendommen til brug for etablering af aktiveringstilbud. Ejendommen er udbudt 
gennem erhvervsmægler til en godkendt mindstepris på kr. 1.500.000. Kommunalbestyrelsen afviste den 25. januar 
2012 indkommet købstilbud på kr. 425.000 og interessen fra købere har efterfølgende været meget lille. 
Erhvervsmæglerne anbefaler ejendommen nedsat til kr. 900.000.  Teknik og Miljø vurderer, at ejendommen uagtet 
en prisreduktion, fortsat vil være svær at sælge på det nuværende ejendomsmarked. Den offentlige vurdering udgør 
pr. 1. oktober 2012 kr. 1.250.000. 
  
Ved en frigivelse af ejendommen til Jobcenter Kalundborg, vil der som led i aktiveringsprojektet blive foretage 
løbende vedligeholdelse og mindre istandsættelsesopgaver på bygningsmassen. Omkostninger til indkøb af 
byggemateriale til formålet anslås til at udgøre kr. 1.000 til kr. 2.000 pr. måned, hvilket afholdes af Team Ejendom. 
Eventuel større vedligeholdelsesarbejder igangsættes kun efter nærmere aftale med Team Ejendom. Øvrige 
omkostninger, herunder forbrugsafhængige forhold, afholdes af Pedellerne som en del af aftalen mellem Jobcenter 
Kalundborg og Pedellerne. 
  
Omkostningerne til vedligeholdelse og mindre istandsættelser, må som udgangspunkt antages at være 
udgiftsneutrale for kommunen, samtidig med at ejendommens generelle stand forbedres. Teknik og Miljø vurderer, at
en frigivelse af ejendommen til formålet vil forbedre salgsmulighederne fremadrettet.  
  
Ved frigivelse af ejendommen til Jobcenter Kalundborg, vil administrationen udarbejdet aftalegrundlag med 
Pedellerne med beskrivelse af forpligtelser og rettigheder i forbindelse med brugen af ejendommen, herunder også 
hvordan det videre arbejde/tilsyn koordineres mellem Team Ejendom og Pedellerne.     
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Teknik- og Miljøchefen indstiller, at salgsbestræbelserne sættes i bero og at en del af ejendommen frigives til 
Jobcenter Kalundborg til brug for aktiveringstilbud for en forventet periode på to til fem år. Salgsarbejdet genoptages 
ved ophør af aktiveringstilbuddet. 
  
ØKONOMISKE KONSEKVENSER 
Udgifter til vedligeholdelsesarbejder og mindre renoveringsarbejder afholdes indenfor rammen af Team Ejendoms 
budget.  
Økonomichefen har ingen bemærkninger. 
  
Direktionens møde den 7. januar 2014: 
Direktionen vedtog at anbefale teknik- og miljøchefens indstilling. 
  
Administrationens tilføjelser af den 10. januar 2014: 
Der er foretaget redaktionelle ændringer i notatet fra Jobcenter Kalundborg. 
Direktionens møde den 14. januar 2014: 
På baggrund af den administrative tilføjelse anbefaler Direktionen påny teknik- og miljøchefens indstilling. 
  
Økonomiudvalgets møde den 22. januar 2014: 
Udvalget vedtog at anbefale Direktionens indstilling af 14. januar 2014. 
  
  
Bilag 
  
  
  
  
  
Kommunalbestyrelsens møde den 29. januar 2014: 
Kommunalbestyrelsen vedtog at godkende Økonomiudvalgets indstilling. 
  
Kr. Helsinge - et pedelprojekt i Kalundborg Kommune 
326-2013-357955 
Notat fra Jobcenter Kalundborg 
326-2014-4494 
